Hidroelectrica respinge acuzațiile de discriminare: Diferențierea prețurilor este în conformitate cu legislația și realitățile pieței
Hidroelectrica, cel mai mare producător de energie electrică și furnizor pentru aproximativ 600.000 de clienți finali, a anunțat recent că, începând cu 1 aprilie 2025, va aplica o ajustare a prețului energiei electrice furnizate. Compania impune prețuri diferite și discriminatorii pentru aceeași energie, acuză Asociația Prosumatorilor și Comunităților de Energie din România (APCE), „cumpără energie de la prosumatori la un preț mult mai mic și o revinde aproape dublu altor consumatori”. Ca răspuns, Hidroelectrica afirmă că furnizorii de energie sunt liberi să stabilească prețuri diferențiate în funcție de tipul consumatorilor lor.